**Հայտարարություն**

**«Առևտրի խթանման և որակի ենթակառուցվածքի» ծրագիր**

**Վարկ թիվ 8390-ԱՄ**

ՀՀ վարչապետի աշխատակազմը հայտնում է, որ Համաշխարհային Բանկի **«Առևտրի խթանման և որակի ենթակառուցվածքի» /ԱԽՈԵ/** թիվ 8390-ԱՄ (Ծրագիր) վարկային ծրագրի շրջանակում **««Ինժեներական քաղաք»-ի****հողի բարեկարգման և ենթակառուցվածքների կառուցման աշխատանքների Ծրագրի ղեկավար» թիվ TPQI-C-2.3.1.3/4** առաջադրանքըիրականացնելու նպատակով հայտարարվում է լրիվ դրույքով անհատ խորհրդատուի ընտրության մրցույթ:

ԱԽՈԵ ծրագրի շրջանակում իրականացվում է Ինժեներական քաղաքի (ԻՔ) ստեղծման ծրագիրը։ Ծրագրի իրականացման համար ք. Երևան, Նոր Նորք, Բագրևանդի փողոց 74 հասցեում հատկացված 3 հեկտար հողատարածքի վրա նախատեսվում է իրականացնել հողի բարեկարգման և ենթակառուցվածքների նեդրման աշխատանքներ:

Այս առաջադրանքի նպատակն է՝ համակարգել և վերահսկել նշված տարածքի հողի բարեկարգման և ենթակառուցվածքների կառուցման աշխատանքների ընդհանուր գործընթացը, ինչպես նաև ապահովել կառուցման աշխատանքների կատարման բարձր որակը և համապատասխանությունը աշխատանքների կատարման ժամանակացույցին, նախագծա-նախահաշվային փաստաթղթերին, կանոնակարգերին, շինարարության և գործող նորմերի հետ կապված ՀՀ օրենսդրությանը, ինչպես նաև Համաշխարհային Բանկի քաղաքականությանը (այդ թվում՝ Համաշխարհային Բանկի սոցիալական և շրջակա միջավայրի պահպանման երաշխիքի քաղաքականությանը):

**Ընտրված Խորհրդատուն պետք է իրականացնի հետևյալ առաջադրանքները՝** Ձեռնարկությունների ինկուբատոր հիմնադրամի /ՁԻՀ/ անմիջական վերահսկմամբ.

* հողի բարեկարգման և ենթակառուցվածքների կառուցման աշխատանքների ընդհանուր համակարգումն ու վերահսկումը,
* մասնակցի հողի բարեկարգման և ենթակառուցվածքների կառուցման աշխատանքների պլանավորմանը, ժամանակացույցի կազմմանը, ռեսուրսների տեղաբաշխմանն ու կառավարմանը,
* վերահսկի իրականացվող աշխատանքների կատարման որակը և տեխնոլոգիական համապատասխանությունը, ստուգի դրանց կատարման համապատասխանությունը՝ նախագծերին, Պայմանագրի պահանջներին և տեխնիկական մասնագրերին և ՀՀ օրենսդրությանը, հետևի աշխատանքների կատարման ժամկետներին՝ ըստ հաստատված ժամանակացույցի, նախահաշվի և այլ փաստաթղթերի,
* համակարգի կապալառուի կողմից հողի բարեկարգման և ենթակառուցվածքների կառուցման ընդհանուր աշխատանքների մատյանի վարումը,
* առաջարկի և հաստատի աշխատանքների կատարման և ավարտման ժամկետների փոփոխությունները,
* ապահովի Պայմանագրով նախատեսված կառուցման աշխատանքների ընդունման գործընթացները, ստուգի ամսական կատարողական ակտերում ներկայացված՝ կատարված աշխատանքների իրական ծավալի համապատասխանությունը կապալառուի կողմից հանձնված աշխատանքներին, վերահսկել աշխատանքների որակը և, համապատասխանության պարագայում, հաստատի և ստորագրի միջանկյալ կատարողական ակտերը և աշխատանքների ավարտը հաստատող ավարտական ակտը,
* մասնակցի կառուցման աշխատանքներին վերաբերող գործընթացների կառավարմանը, ժամանակին տեղեկացնի ՁԻՀ-ին՝ աշխատանքների արդյունավետ իրականացմանը խոչընդոտող խնդիրների մասին, գնահատի խնդիրները իր գործառույթների շրջանակներում և պատրաստի առաջարկներ դրանց արդյունավետ լուծման համար.
* դադարեցնի հողի բարեկարգման և ենթակառուցվածքների կառուցման աշխատանքները, եթե կատարված աշխատանքները վտանգ են ներկայացնում կառուցվածքային ամրության և հուսալիության համար և 24 ժամվա ընթացքում այդ մասին տեղյակ պահել ՁԻՀ-ին,
* մասնակցի կապալառուի ընտրության համար մրցույթի փաթեթի մշակման նախապատրաստական աշխատանքներին,
* չընդունի հողի բարեկարգման և ենթակառուցվածքների կառուցման աշխատանքները, եթե դրանք կատարվել են հաստատված նախագծերի, տեխնիկական մասնագրերի, նորմերի և կարգավորումների խախտումներով կամ իրականացվել են անորակ նյութերի, կառուցվածքների և կոնստրուկցիաների օգտագործմամբ,
* կապալառուին ներկայացնի հրահանգներ և ժամկետներ առկա թերությունների ու խախտումների շտկման համար,
* ապահովի շինարարությանը վերաբերող հարցերի շուրջ փոխգործակցությունը և հաղորդակցությունը՝ ՁԻՀ-ի, Ծրագրի իրականացման գրասենյակի, Կապալառուի, Նախագծողի և Տեխնիկական հսկիչի միջև,
* հետևի Համաշխարհային բանկի՝ ԱԽՈԵ ծրագրին առնչվող սոցիալական և շրջակա միջավայրի պահպանման երաշխիքի քաղաքականությանը և ՁԻՀ-ի պահանջներին: Մասնավորապես՝ դիտարկել և հաշվի առնել շինարարության ընթացքում սոցիալական և բնապահպանական հիմնախնդիրները՝ բնապահպանական և/կամ սոցիալական բացասական ազդեցությունը նվազագույնի հասցնելու կամ դրանցից խուսափելու համար, համաձայն՝ ԱԽՈԵ ծրագրի համար նախատեսված Համաշխարհային բանկի Բնապահպանական և սոցիալական կառավարման շրջանակի (ԲՍԿՇ) և Վերաբնակեցման քաղաքականության շրջանակի (ՎՔՇ),
* աջակցի բոլոր անհրաժեշտ արտոնագրերի ու թույլտվությունների օրենսդրությամբ սահմանված կարգով ձեռքբերմանը,
* հողի բարեկարգման և ենթակառուցվածքների կառուցման աշխատանքների պայմանագրով սահմանված այլ հանձնարարականներ ու պարտավորություններ և այլն:

Ծառայությունները նախատեսվում է իրականացնել 2021թ. հունիսից՝ մոտ ութ ամիս ժամկետով:

**Խորհրդատուն պետք է բավարարի որակավորման հետևյալ չափանիշներին.**

Խորհրդատուն պետք է ունենա՝

* Բարձրագույն կրթություն շինարարության ոլորտում՝ պարտադիր:
* Առնվազն 5 տարվա աշխատանքային փորձ համապատասխան ոլորտներում:
* Շինարարական աշխատանքներին առնչվող ՀՀ իրավական դաշտի իմացություն:
* Հայկական և/կամ օտարերկրյա ընկերությունների պատվերով իրականացված առնվազն 2 նմանատիպ աշխատանքներից կազմված պորֆոլիո:
* Գերազանց կազմակերպչական և հաղորդակցման հմտություններ:
* Համակարգչային բավարար հմտություններ:

Հետաքրքրված խորհրդատուներին խնդրում ենք հատուկ ուշադրություն դարձնել 2011 թ. հունվարին հրապարակված և 2014 թ. հուլիսին լրամշակված «Համաշխարհային Բանկի վարկառուների կողմից ՎԶՄԲ փոխառությունների եւ ՄԶԸ վարկերի և դրամաշնորհների շրջանակներում Խորհրդատուների ընտրություն եւ աշխատանքի ընդունում» ուղեցույցերի (Խորհրդատուների ուղեցույց) 1.9. կետին, որտեղ շարադրված է Համաշխարհային Բանկի քաղաքականությունը շահերի բախման վերաբերյալ:

Անհատ խորհրդատուի ընտրությունը կիրականացվի վերոնշյալ Խորհրդատուների ուղեցույցի շրջանակներում սահմանված Բաժին V-ում ներկայացված Անհատ խորհրդատուների ընտրության մեթոդի ընթացակարգերի համաձայն:

Հետաքրքրված անհատ խորհրդատուները հավելյալ տեղեկատվություն ստանալու նպատակով կարող են դիմել ստորեւ ներկայացված հասցեով տեղական ժամանակով 09:00-ից 18:00 ընկած ժամանակահատվածում:

Հետաքրքրված և վերը շարադրված պահանջներին համապատասխանող անհատ խորհրդատուները կարող են մինչեւ **2021 թվականի ապրիլի 5-ը, ժամը 18:00** ներկայացնել իրենց հետաքրքրվածության հայտերը և կենսագրական թերթիկները՝ անհրաժեշտ տեղեկություններով (տեղեկատվություն կրթության, ընդհանուր աշխատանքային փորձի, այդ թվում նմանատիպ հանձնարարականների իրականացման փորձի, համապատասխան օրենսդրության իմացության, համակարգչային գիտելիքների վերաբերյալ) ստորեւ նշված հասցեով (անձամբ, կամ փոստով, կամ էլ-փոստով):

Առևտրի խթանման և որակի ենթակառուցվածքի Ծրագրի կառավարիչ

պարոն Գեորգի Խաչատրյանին

Երեւան 0010, Հանրապետության հրապարակ, Նալբանդյան փողոց 28, 5-րդ հարկ

Հեռախոս. (374 10) 515 580, 515 581

Էլ. փոստ. info@tpqi.am